דאווין ג'וי רנדולף

דאווין ג'וי רנדולף (באנגלית: Da'Vine Joy Randolph; נולדה ב-21 במאי 1986) היא שחקנית אמריקאית. היא התפרסמה בזכות גילום דמותה של הנפשית אודה מיי בראון בהפקת המחזמר "רוח רפאים" בברודוויי (2012), תפקיד שבזכותו הייתה מועמדת לפרס טוני לשחקנית המשנה הטובה ביותר במחזמר. לאחר מכן הופיעה בסרטים "האיש הכי כועס בברוקלין" (2014) ו"משרד חג המולד" (2016), וזכתה לשבחים על תפקידיה בסרטים "דולמייט הוא שמי" (2019) ו"ארצות הברית נגד בילי הולידיי" (2020). רנדולף זכתה להצלחה וביקורות מהללות על הופעתה בסרט "נשארים לחג" (2023), תפקיד שהקנה לה מספר פרסים, בהם פרס אוסקר לשחקנית המשנה הטובה ביותר. בטלוויזיה, רנדולף הופיעה בסדרות "סלפי" (2014), "החיים עצמם", "אנשי כדור הארץ", "אימפריה", "פיוז'ן" ו"האליל". בשנת 2024, הייתה מועמדת לפרס אמי לשחקנית אורחת מצטיינת בסדרה קומית על תפקידה בסדרת המסתורין של הולו "רק רוצחים בבניין". רנדולף נולדה בפילדלפיה, פנסילבניה, ארצות הברית. שמה הפרטי מבוטא כ-"דיי ויין ג'וי", ואין לה שם אמצעי. הוריה ניסו להביא ילדים במשך שבע שנים, ולאחר שנולדה אמרו כי הייתה "שמחה אלוהית". היא גדלה בשכונת מאונט איירי שבפילדלפיה, ובנעוריה השתתפה במחנה אמנויות אינטרלוכן, שם למדה תיאטרון. היא החלה ללמוד באוניברסיטת טמפל בתחום שירת אופרה וביצוע קלאסי, אך במהלך שנת הלימודים השלישית שלה עברה להתמקד במחזמר. לאחר שסיימה את לימודיה בטמפל בשנת 2008, למדה בבית הספר לדרמה של אוניברסיטת ייל. היא סיימה את לימודיה עם תואר שני בשנת 2011. בנוסף, היא למדה באקדמיה הבריטית לאמנויות הדרמה (BADA) והשתתפה בלימודי קיץ באוניברסיטת אוקספורד. רנדולף נבחנה לתפקיד מחליפה בהפקת המחזמר "רוח רפאים" בברודוויי, שהייתה אז בתיאטרון הווסט אנד בלונדון, אך המפיקים בחרו ללהק אותה לתפקיד הראשי של אודה מיי בראון. לפני שהוכרז על ההפקה בברודוויי, שחקנית התפקיד בלונדון, שרון די. קלארק, נפצעה בברכה, ורנדולף הוטסה ללונדון כדי להחליפה. הופעת הבכורה שלה הייתה ב-16 בדצמבר 2011, והיא חלקה את התפקיד עם השחקנית המחליפה ליסה דוינה פיליפ עד לשובה של קלארק בתחילת ינואר 2012. ההפקה בברודוויי החלה במרץ 2012, והמחזמר נפתח רשמית ב-23 באפריל 2012, עם רנדולף בתפקיד הראשי. על תפקידה הייתה מועמדת לפרס טוני לשחקנית המשנה הטובה ביותר במחזמר. בשנת 2013, הופיעה לראשונה בקולנוע בתפקיד משנה בסרט "Mother of George" שביים אנדרו דוסונמו, והוקרן בבכורה בפסטיבל סאנדנס 2013. בשנת 2014, גילמה אחות בדרמה הקומית "האיש הכי כועס בברוקלין" בכיכובו של רובין ויליאמס. היא התפרסמה בזכות גילום דמותה של שרמוניק ויטקר בסדרה "סלפי", שהוקרנה לראשונה ב-30 בספטמבר 2014. למרות שהסדרה בוטלה לאחר עונה אחת, היא זכתה לקהל מעריצים נאמן. בין השנים 2015–2017, השתתפה בדיבוב בסדרת האנימציה "המופע של מר פיבודי ושרמן" בתפקיד כריסטין, והופיעה בתפקידי אורח בסדרות "האישה הטובה" (2013), "See Dad Run" (2014), "במשפחות הכי טובות" (2015) ו"ויפ" (2017). היא השתתפה בתפקיד חוזר בסדרה "החיים עצמם" (2016) ובסדרה הקומית "משרד חג המולד" (2016). בשנים 2016–2017 גילמה את יוון ווטסון בסיטקום "אנשי כדור הארץ". בהמשך, השתתפה בתפקידים חוזרים בסדרה "אימפריה" (2017–2018) ובסדרה "להפוך לאלוהים במרכז פלורידה" (2019). בשנת 2019, שיחקה את דמותה של ליידי ריד בסרט "דולמייט הוא שמי" לצד אדי מרפי, וזכתה למועמדויות לפרסים רבים על הופעתה. בשנת 2020, שיחקה בסרט "Kajillionaire" ובסדרה "פיוז'ן". במקביל, עסקה בדיבוב דמויות בסדרות אנימציה, בהן "מדגסקר: חיות קטנות" (2020–2022), "טוקה וברטי" (2021), "אולטרה סיטי סמית'ס" (2021) ו"Birdgirl" (2022). היא גם דיבבה בסרטי האנימציה "טרולים מסביב לעולם" (2020) ו"החתול של שרק: המשאלה האחרונה" (2022). בשנת 2023, גילמה את הדמות הראשית מרי לאמב בסרט "נשארים לחג" של הבמאי אלכסנדר פיין, וזכתה לשבחים רבים על משחקה, כולל זכייה בפרס אוסקר לשחקנית המשנה הטובה ביותר. בשנה זו גם גילמה את דמותה של הזמרת הגוספל מהליה ג'קסון בסרט "Rustin". מפתח: † - מציין סרטים שטרם יצאו לאקרנים. דאווין ג'וי רנדולף, ברשת החברתית פייסבוק דאווין ג'וי רנדולף, ברשת החברתית אקס (טוויטר) דאווין ג'וי רנדולף, ברשת החברתית אינסטגרם דאווין ג'וי רנדולף, במסד הנתונים הקולנועיים IMDb (באנגלית) דאווין ג'וי רנדולף, באתר "אידיבי", מאגר הידע העברי לקולנוע ישראלי ועולמי דאווין ג'וי רנדולף, באתר AllMovie (באנגלית) דאווין ג'וי רנדולף, באתר Rotten Tomatoes (באנגלית) דאווין ג'וי רנדולף, באתר Metacritic (באנגלית) דאווין ג'וי רנדולף, במסד הנתונים הקולנועיים KinoPoisk (ברוסית) דאווין ג'וי רנדולף, באתר AllMusic (באנגלית) דאווין ג'וי רנדולף, באתר MusicBrainz (באנגלית) דאווין ג'וי רנדולף, באתר Discogs (באנגלית) מדיה וקבצים בנושא דאווין ג'וי רנדולף בוויקישיתוף Fiorillo, Victor (2024-03-06). "Da'Vine Joy Randolph's Wild Ride from Mt. Airy to the Oscars". Philadelphia Magazine (באנגלית אמריקאית). נבדק ב-2024-03-08. "NUNN ON ONE TELEVISION Actress brings Da'Vine performances to various roles - Windy City Times News". Windy City Times. 2020-02-19. נבדק ב-2024-03-08. Cartagena, Rosa (2023-12-20). "Oscar front-runner Da'Vine Joy Randolph has never had a bad meal in Philly". The Philadelphia Inquirer (באנגלית). נבדק ב-2024-01-08. "Halloween in Hollywood". Interlochen Center for the Arts. אורכב מ-המקור ב-2020-07-26. נבדק ב-2019-05-24. Simon, Alexandra (2024-01-08). "Temple grad Da'Vine Joy Randolph wins Golden Globe for role in "The Holdovers" - CBS Philadelphia". www.cbsnews.com (באנגלית אמריקאית). נבדק ב-2024-01-08. "Da'Vine Joy Randolph is the Oscar-worthy heart of 'Holdovers': 'I'm just getting started'". USA TODAY (באנגלית אמריקאית). נבדק ב-2024-01-08. Temple stars shine bright at film and television awards, Temple Now | news.temple.edu, ‏2024-01-24 "Da'Vine Joy Randolph on 'The Lost City' and Learning from Sandra Bullock". W Magazine (באנגלית). 2022-03-25. נבדק ב-2023-05-27. PennLive, Monica Von Dobeneck | Special to (2012-04-16). "Hershey woman lands a leading role in 'Ghost the Musical' on Broadway". pennlive (באנגלית). נבדק ב-2024-02-16. Hammond, Pete (2024-02-15). "Oscar Nominee Da'Vine Joy Randolph On Sweeping Up Awards Season, How 'Dolemite' Led To 'Holdovers' & Opera Led To Acting – The Actor's Side". Deadline (באנגלית אמריקאית). נבדק ב-2024-02-16. Letterboxd (2024-02-20). "At the 2024 EE BAFTA Film Awards, The Holdovers star Da'Vine Joy Randolph opens up about returning to London and winning the award for Best Supporting Actress". Williams, Brennan (2012-04-27). "'Ghost The Musical:' Da'Vine Joy Randolph Tells How She Landed Starring Role". HuffPost. נבדק ב-2019-11-04.